MSZP: Komolyan kell venni a Jobbikot | Kapcsolat.hu
Szerkesztők ajánlják Már a veszélyzónában vagyunk – interjú Judith Sargentinivel
MSZP: Komolyan kell venni a Jobbikot
via vs.hu
2015. április 20. 09:12	| 0 hozzászólás
Az MSZP elnökhelyettese szerint a Jobbikot szembesíteni kell azzal a filozófiával, amit képvisel, Magyarország elszigetelődését nem kívánhatja senki. A párt még nem kezdeményezett vitát a Jobbikkal.
Gőgös Zoltán, az MSZP elnökhelyettese szerint a múlt heti tapolcai időközi országgyűlési választás eredménye megmutatta, komolyan kell venni a Jobbikot. A politikus az állami hírtévé reggeli műsorában kérdésre válaszolva azt mondta: még nem kezdeményeztek vitát a Jobbikkal, de a pártot szembesíteni kell azzal a filozófiával, amit képvisel. Magyarország elszigetelődését nem kívánhatja senki - hangsúlyozta az MSZP-s politikus.
Gőgös Zoltán a műsorban azt mondta: a tapolcai választás fontos tanulság volt: a régóta jobboldali körzetnek számító Tapolcán tavaly tavaszhoz képest a Fidesz 8 ezer szavazót veszített, a baloldal 4 ezret, míg a Jobbik jobban tudta mozgósítani bázisát.
Az MSZP-s politikus felhívta a figyelmet arra is, hogy a jobbikos bázis jellemzően olyan fiatalokból áll, akik nem élték meg, milyen az, amikor az országot "minden oldalról szögesdrótok vesznek körbe". A Jobbik politikája nagyon szélsőséges dolgokat tartalmaz. Ezzel együtt azt is megjegyezte, hogy mivel a két párt „gyökerei egyformák", elképzelhetőnek tartja, hogy a Fidesz, ha bajba kerülne, koalícióra lépne a Jobbikkal.
A cikk eredetije: MSZP: Komolyan kell venni a Jobbikot
Nem kér az MSZP a Jobbikból
A Jobbik egy komoly és fontos csatát veszített az MSZP-vel szemben
A Jobbik egy elegáns mozdulattal szembeköpte a devizahiteleseket – persze aljas, sunyi indokokkal